ฝ่ายสัมพันธมิตรในสงครามโลกครั้งที่สอง

ไฟล์:Tehran Conference, 1943.jpg|thumb|right|280px|"สามผู้ยิ่งใหญ่": (ซ้าย) โจเซฟ สตาลิน แห่งโซเวียต(กลาง) แฟรงกลิน ดี. โรสเวลต์ แห่งสหรัฐ(ขวา) วินสตัน เชอร์ชิล แห่งสหราชอาณาจักรในการประชุมเตหะราน เมื่อ ค.ศ. 1943
ไฟล์:Cairo conference.jpg|thumb|right|280px|ผู้นำฝ่ายสัมพันธมิตรในสงครามแปซิฟิก: (ซ้าย) เจียง ไคเชก แห่งจีน(กลาง) แฟรงกลิน ดี. โรสเวลต์ แห่งสหรัฐ(ขวา) วินสตัน เชอร์ชิล แห่งสหราชอาณาจักรในการประชุมไคโร เมื่อ ค.ศ. 1943
ไฟล์:Casablanca-Conference.jpg|thumb|right|280px|ประธานาธิบดีแห่งสหรัฐ แฟรงกลิน ดี. โรสเวลต์, นายกรัฐมนตรีแห่งสหราชอาณาจักร วินสตัน เชอร์ชิล, และผู้เข้าร่วมการประชุมในกาซาบล็องกา, ค.ศ. 1943 
ผู้นำหลักสุดท้ายของฝ่ายสัมพันธมิตร: เคลเมนต์ แอตต์ลี (สหราชอาณาจักร), แฮร์รี เอส. ทรูแมน (สหรัฐ), โจเซฟ สตาลิน (สหภาพโซเวียต), เจียง ไคเชก (จีน) และชาร์ล เดอ โกล (ฝรั่งเศส)
ฝ่ายสัมพันธมิตรในสงครามโลกครั้งที่สอง (Allies; Alliés; Союзники, Soyuzniki; 同盟國, Tóngméngguó) เป็นกลุ่มประเทศที่ต่อสู้กับฝ่ายอักษะช่วงสงครามโลกครั้งที่สอง ฝ่ายสัมพันธมิตรเข้ามาพัวพันในสงครามโลกครั้งที่สองเพราะประเทศเหล่านี้ถูกรุกรานก่อน ถูกคุกคามโดยตรงจากการรุกรานของฝ่ายอักษะหรือเพราะประเทศเหล่านี้กังวลว่าฝ่ายอักษะจะควบคุมโลกอย่างใดอย่างหนึ่ง 
แนวร่วมต่อสู้เยอรมนีช่วงสงครามเริ่มต้น (1 กันยายน ค.ศ. 1939) ประกอบด้วยฝรั่งเศส โปแลนด์ สหราชอาณาจักร ชาติเครือจักรภพอังกฤษ ออสเตรเลีย นิวซีแลนด์ และสหภาพแอฟริกาใต้ (กำลังสหภาพแอฟริกาใต้ส่วนใหญ่สู้รบภายใต้การบัญชาของเครือจักรภพแม้จะเป็นชาติอธิปไตยนับแต่ ค.ศ. 1931) หลัง ค.ศ. 1941 ผู้นำสหราชอาณาจักรและเครือจักรภพอังกฤษ, สหรัฐอเมริกาและสหภาพโซเวียต ซึ่งรู้จักกันในชื่อ "สามผู้ยิ่งใหญ่" ถือความเป็นผู้นำฝ่ายสัมพันธมิตร ในขณะนั้น จีนเองก็เป็นฝ่ายสัมพันธมิตรหลักเช่นกัน ฝ่ายสัมพันธมิตรอื่นมีเบลเยียม บราซิล เชโกสโลวาเกีย เอธิโอเปีย กรีซ อินเดีย เม็กซิโก เนเธอร์แลนด์ นอร์เวย์และยูโกสลาเวีย
ระหว่างเดือนธันวาคม ค.ศ. 1941 ประธานาธิบดีสหรัฐ แฟรงกลิน โรสเวลต์ เสนอชื่อ "สหประชาชาติ" สำหรับฝ่ายสัมพันธมิตร เขาเรียกผู้ยิ่งใหญ่ทั้งสามและจีนว่า "หน้าที่พิทักษ์ของผู้ทรงพลัง" (trusteeship of the powerful) และภายหลังเรียกว่า "สี่ตำรวจ" ปฏิญญาสหประชาชาติวันที่ 1 มกราคม ค.ศ. 1942 เป็นรากฐานของสหประชาชาติสมัยใหม่ ที่การประชุมพอตสดัม เมื่อเดือนกรกฎาคม-สิงหาคม ค.ศ. 1945 ผู้สืบทอดของโรสเวลต์ แฮร์รี เอส. ทรูแมน เสนอว่ารัฐมนตรีต่างประเทศของจีน ฝรั่งเศส สหภาพโซเวียต สหราชอาณาจักรและสหรัฐอเมริกา "ควรร่างสนธิสัญญาสันติภาพและการตกลงเขตแดนของยุโรป" ซึ่งนำไปสู่สภารัฐมนตรีต่างประเทศ

**การเข้าร่วมของประเทศสมาชิก**
"เครือจักรภพอังกฤษพร้อมด้วยพันธมิตร จะทำลายล้างทรราชนาซี" โปสเตอร์ของอังกฤษในปี 1941

**ตามช่วงเวลาการบุกครองโปแลนด์**
ดูบทความเพิ่มเติมได้ที่ การบุกครองโปแลนด์
กันยายน 1939- Poland โปแลนด์: 1 กันยายน 1939 - AUS ออสเตรเลีย: 3 กันยายน 1939- France ฝรั่งเศส: 3 กันยายน 1939 รวมไปถึง:
** France แอลจีเรียของฝรั่งเศส
** 25px โมร็อกโกในอารักขาของฝรั่งเศส
** France ดินแดนโพ้นทะเลของประเทศฝรั่งเศส- NZL นิวซีแลนด์: 3 กันยายน 1939- จักรวรรดิอังกฤษ จักรวรรดิอังกฤษ: 3 กันยายน 1939 
** British บริติชราช: 3 กันยายน 1939 - 1928 สหภาพแอฟริกาใต้: 6 กันยายน 1939- 25px แคนาดา: 10 กันยายน 1939
เมษายน 1940- : 9 เมษายน 1940 (วางตัวเป็นกลางในสงครามโลกครั้งที่สองจนกระทั่ง 29 สิงหาคม 1943)- : 9 เมษายน 1940 (แต่ยังไม่มีความร่วมมือกับฝ่ายสัมพันธมิตรจนกระทั่งถึงปี ค.ศ. 1941)

**ระหว่างและหลังสงครามลวง**
ดูบทความเพิ่มเติมได้ที่ สงครามลวง- : 10 พฤษภาคม 1940, รวมไปถึง:
** 22px เบลเจียนคองโก- : 10 พฤษภาคม 1940 - : 10 พฤษภาคม 1940, รวมไปถึง:
** Netherlands หมู่เกาะอินเดียตะวันออกของดัตช์
** Netherlands อาณานิคมดัตช์ - 22px กรีซ: 28 ตุลาคม 1940 - Kingdom of Yugoslavia : 6 เมษายน 1941

**หลังจากการรุกรานสหภาพโซเวียต**
ดูบทความเพิ่มเติมได้ที่ ปฏิบัติการบาร์บารอสซา- 1936 สหภาพโซเวียต: 22 มิถุนายน 1941
** 25px ยูเครน: 22 มิถุนายน 1941 
** 25px เบลารุส: 22 มิถุนายน 1941

**หลังจากการโจมตีเพิร์ลฮาร์เบอร์**
ดูบทความเพิ่มเติมได้ที่ การโจมตีเพิร์ลฮาร์เบอร์- : 7 ธันวาคม 1941 - 25px สหรัฐ: 8 ธันวาคม 1941 
** 1919 เครือรัฐฟิลิปปินส์: 9 ธันวาคม 1941- 25px คอสตาริกา: 8 ธันวาคม 1941- : 8 ธันวาคม 1941 - 25px เอลซัลวาดอร์: 8 ธันวาคม 1941 - 25px เฮติ: 8 ธันวาคม 1941 - : 8 ธันวาคม1941 - : 8 ธันวาคม1941 - Republic of China สาธารณรัฐจีน : 9 ธันวาคม 1941 (ทำสงครามกับจักรวรรดิญี่ปุ่นมาตั้งแต่ ค.ศ. 1937)- : 9 ธันวาคม 1941- : 9 ธันวาคม 1941- Czechoslovakia เสรีเช็ก: 16 ธันวาคม 1941

**หลังจากประกาศก่อตั้งสหประชาชาติ**
ดูบทความเพิ่มเติมได้ที่ ปฏิญญาก่อตั้งสหประชาชาติ- 25px เม็กซิโก: 22 พฤษภาคม 1942 - 25px บราซิล: 22 สิงหาคม 1942 - 1897 เอธิโอเปีย: 14 ธันวาคม 1942 (ก่อนหน้านั้นอยู่ภายใต้การยึดครองของ อิตาลี)- 25px โบลิเวีย: 7 เมษายน 1943- : 26 กรกฎาคม 1943 - 1925 อิหร่าน: 9 กันยายน 1943 (ถูกยึกครองโดยกองกำลังฝ่ายสัมพันธมิตรตั้งแต่ปี ค.ศ. 1941)- 25px ไลบีเรีย: 27 มกราคม 1944- 25px เปรู: 12 กุมภาพันธ์ 1944

**หลังจากปฏิบัติการบากราติออนและวันดีเดย์**
ดูบทความเพิ่มเติมได้ที่ ปฏิบัติการบากราติออน และ ปฏิบัติการโอเวอร์ลอร์ด
- : 2 กุมภาพันธ์ 1945 (แต่ว่าเคยให้ความช่วยเหลือฝ่ายสัมพันธมิตรมาแล้วตั้งแต่ปี ค.ศ. 1943 ในการป้องกัน หมู่เกาะกาลาปาโกส)- : 7 กุมภาพันธ์ 1945 - : 15 กุมภาพันธ์ 1945 - 25px เวเนซุเอลา: 15 กุมภาพันธ์ 1945 - Thailand ไทย: 20 กุมภาพันธ์ 1944- : 23 กุมภาพันธ์ 1945 - 25px อียิปต์: 27 กุมภาพันธ์ 1945 - : 27 กุมภาพันธ์ 1945 - Syria-flag_1932-58_1961-63.svg ซีเรีย: 27 กุมภาพันธ์ 1945 - Saudi_Arabia_Flag_Variant_(1938).svg ซาอุดีอาระเบีย: 1 มีนาคม 1945 - : 27 มีนาคม 1945 - : 11 เมษายน 1945

**ประวัติ**

**ฝ่ายสัมพันธมิตรดั้งเดิม**
ประเทศสัมพันธมิตรดั้งเดิม คือ กลุ่มประเทศที่ประกาศสงครามต่อนาซีเยอรมนี ในช่วงการบุกครองในปี 1939 อันประกอบด้วย- สาธารณรัฐโปแลนด์ที่ 2- สหราชอาณาจักรและเครือจักรภพ (จักรวรรดิอังกฤษ)- สาธารณรัฐฝรั่งเศสที่ 3
ซึ่งกลุ่มประเทศเหล่านี้มีความสัมพันธ์กันจากเครือข่ายสนธิสัญญาป้องกันร่วมกัน และสนธิสัญญาในความร่วมมือพันธมิตรทางการทหารก่อนสงครามโลกครั้งที่สอง ส่วนความร่วมมือกันระหว่างสหราชอาณาจักรและฝรั่งเศสสามารถย้อนไปได้ถึง ความเข้าใจระหว่างอังกฤษ-ฝรั่งเศส ในปี ค.ศ. 1904 และฝ่ายไตรภาคี ในปี ค.ศ. 1907 และดำเนินการร่วมกันในช่วงสงครามโลกครั้งที่หนึ่ง ส่วนพันธมิตรทางการทหารฝรั่งเศส-โปแลนด์ได้รับการลงนาม ในปีค.ศ. 1921 ซึ่งได้รับการแก้ไขในปี ค.ศ. 1927 และอีกครั้งในปี ค.ศ. 1939 ส่วนพันธมิตรทางการทหารอังกฤษ-โปแลนด์ ได้รับการลงนามในวันที่ 25 สิงหาคม 1939 ซึ่งประกอบไปด้วยสัญญาในการให้ความร่วมมือทางการทหารร่วมกันระหว่างชาติในกรณีถูกรุกรานโดยนาซีเยอรมนี

**ฝ่ายสัมพันธมิตรตะวันตก**
ในวันที่ 1 กันยายน ค.ศ. 1939 การบุกครองโปแลนด์ของเยอรมนีได้เป็นจุดเริ่มต้นของสงครามโลกครั้งที่สอง สหราชอาณาจักรและฝรั่งเศสประกาศสงครามต่อเยอรมนีในวันที่ 3 กันยายน ในวันเดียวกัน ประเทศเครือจักรภพประกาศสงครามเข้ากับสหราชอาณาจักรด้วยเช่นกัน ต่อมาประเทศบางส่วนในยุโรปตะวันตกได้เข้าร่วมฝ่ายสัมพันธมิตรหลังจากถูกกองทัพเยอรมันเข้ามารุกราน ได้แก่ เดนมาร์ก นอร์เวย์ เนเธอร์แลนด์ เบลเยี่ยม และลักเซมเบิร์ก
ในวันที่ 17 กันยายน สหภาพโซเวียตบุกครองโปแลนด์ทางทิศตะวันออก ต่อมา ในวันที่ 30 กันยายน สหภาพโซเวียตโจมตีฟินแลนด์ ภายในปีต่อมา สหภาพโซเวียตได้ผนวกเอาดินแดนของรัฐบอลติก ซึ่งประกอบด้วยเอสโตเนีย ลัตเวียและลิทัวเนีย ต่อมาสนธิสัญญาไม่รุกรานกันระหว่างเยอรมนี-โซเวียตยุติลงภายหลังจากการรุกรานสหภาพโซเวียตของนาซีเยอรมนี ในวันที่ 22 มิถุนายน ค.ศ. 1941 จึงได้เข้าร่วมฝ่ายกับสัมพันธมิตรและทำการต่อสู้ในแนวรบตะวันออก
ส่วนสหรัฐได้ตั้งอยู่ในสถานะความเป็นกลางไม่ยุ่งกับสงครามแต่คอยช่วยเหลือสนับสนุนสัมพันธมิตรและสหภาพโซเวียตด้วยการให้ทรัพยากรต่าง ๆ และอาวุธยุโธปกณ์ต่าง ๆ แต่หลังจากการโจมตีเพิร์ลฮาร์เบอร์ของจักรวรรดิญี่ปุ่นทำให้อเมริกาตัดสินใจเข้าร่วมสงคราม เมื่อวันที่ 7 ธันวาคม ค.ศ. 1941 ต่อมาปฏิญญาแห่งสหประชาชาติในวันที่ 1 มกราคม ค.ศ. 1942 ซึ่งประกอบด้วยประเทศสมาชิกร่วมลงนามจำนวน 26 ประเทศ ถือได้ว่าเป็นประเทศฝ่ายสัมพันธมิตรอย่างเป็นทางการ อย่างไรก็ตาม ประเทศฝ่ายสัมพันธมิตรจำนวน 3 ประเทศ สหราชอาณาจักร สหรัฐและสหภาพโซเวียตถือได้ว่าเป็น ผู้ยิ่งใหญ่ทั้งสาม อย่างไม่เป็นทางการ

**ประเทศสมาชิกหลัก**

**สหราชอาณาจักร**
สหราชอาณาจักรได้เข้าร่วมสงครามเป็นฝ่ายสัมพันธมิตรหลังจากที่เยอรมนีบุกโปแลนด์ในปี ค.ศ. 1939 ซึ่งสหราชอาณาจักรเป็นฝ่ายสัมพันธมิตรเพียงไม่กี่ประเทศในยุโรปที่รอดพ้นจากการถูกเยอรมนียึดครองจนสิ้นสุดสงคราม

**สหรัฐ**
สหรัฐได้วางตัวเป็นกลาง แต่ก็ส่งเสบียงให้กับฝ่ายสัมพันธมิตร จนกระทั่งถูกญี่ปุ่นโจมตีฐานทัพเรือสหรัฐอเมริกาที่อ่าวเพิร์ล สหรัฐจึงเข้าร่วมสงครามเป็นฝ่ายสัมพันธมิตรในปี ค.ศ. 1941 โดยทำสงครามต่อญี่ปุ่นและเยอรมนีจนสิ้นสุดสงคราม

**สหภาพโซเวียต**
สหภาพโซเวียตได้ร่วมมือกับนาซีเยอรมันในเรื่องการบุกเข้ายึดประเทศโปแลนด์ในปี ค.ศ. 1939 โดยนาซีเยอรมันจะบุกจากทางตะวันตก ส่วนสหภาพโซเวียตบุกมาทางด้านตะวันออก ทำให้ประเทศโปแลนด์ถูกแบ่งออกเป็นสองส่วนโดยนาซีเยอรมันครอบครองโปแลนด์ทางตะวันตก ส่วนสหภาพโซเวียตครอบครองโปแลนด์ทางตะวันออก ต่อมาทั้งสองประเทศได้ทำสนธิสัญญาโมโลตอฟ-ริบเบนทรอพคือ การไม่รุกรานกัน เมื่อวันที่ 24 สิงหาคม 1939 เพื่อหลังจากยึดโปแลนด์แล้ว นาซีเยอรมันก็จะทำสงครามกับฝ่ายสัมพันธมิตรที่แนวรบตะวันตกได้เต็มที่โดยโซเวียตไม่ยุ่งเกี่ยวด้วย แต่ทว่านาซีเยอรมันกลับฉีกสันธิสัญญาฉบับนี้ไป เมื่อส่งกองทัพบุกโจมตีสหภาพโซเวียตในปฏิบัติการบาร์บารอสซา โซเวียตจึงได้เปลี่ยนฝ่ายเป็นสัมพันธมิตร

**จีน**
ในช่วงคริสต์ทศวรรษ 1920 รัฐบาลพรรคก๊กมินตั๋งนำโดยจอมทัพเจียง ไคเช็คซึ่งได้รับการช่วยเหลือจากสหภาพโซเวียต และยังได้มีการช่วยเหลือการปรับปรุงภายในพรรคในเป็นไปตามแนวคิดลัทธิเลนิน อันประกอบด้วยการผสมกันอย่างลงตัวระหว่างพรรค รัฐและกองทัพ อย่างไรก็ตาม หลังจากการประกาศรวมชาติเมื่อปี ค.ศ. 1928 เจียง ไคเช็คได้กวาดล้างเอานักการเมืองหัวเอียงซ้ายออกจากพรรคและต่อสู้กับพรรคคอมมิวนิสต์จีน ขุนศึกในอดีตและฝ่ายอื่น ๆ ประเทศจีนในเวลานั้นมีความขัดแย้งกันและเปิดโอกาสให้ญี่ปุ่นกลืนกินดินแดนทีละน้อยโดยไม่สูญเสียกำลังทหารมากนัก จากเหตุการณ์กรณีมุกเดนในปี ค.ศ. 1931 นำไปสู่การจัดตั้งแมนจูกัว แต่รัฐบาลจีนยังคงมุ่งความสนใจไปยังการกำจัดพรรคคอมมิวนิสต์และขุนศึกต่อไป โดยแบ่งกองทัพเพียงส่วนน้อยมาทำการรบเพื่อต้านทานกองทัพญี่ปุ่น 
ในช่วงต้นของคริสต์ทศวรรษ 1930 เยอรมนีและจีนได้ให้ความร่วมมือระหว่างกันทางทหารและอุตสาหกรรม โดยนาซีเยอรมนีได้กลายมาเป็นคู่ค้าอาวุธและวิทยาการรายใหญ่ของจีน หลังจากเหตุการณ์สะพานมาร์โค โปโล เมื่อวันที่ 7 กรกฎาคม ค.ศ. 1937 จีนและญี่ปุ่นจึงเข้าสู่การทำสงครามเบ็ดเสร็จ ซึ่งดำเนินต่อไปจนกระทั่งยุติลงในปี ค.ศ. 1945 สหภาพโซเวียตต้องการให้จีนต่อสู้กับญี่ปุ่น จึงให้ความช่วยเหลือทางทหารแก่จีนจนถึงปี ค.ศ. 1941 หลังจากการลงนามในสนธิสัญญาความเป็นกลางญี่ปุ่น เพื่อเตรียมตัวทำสงครามกับเยอรมนีในแนวรบด้านตะวันออก
ถึงแม้ว่าจีนจะเป็นประเทศฝ่ายสัมพันธมิตรที่ทำการรบเป็นเวลายาวนานที่สุด แต่จีนได้เข้าร่วมกับฝ่ายสัมพันธมิตรอย่างเป็นทางการภายหลังการโจมตีเพิร์ลฮาร์เบอร์ โดยจอมทัพเจียง ไคเช็คมีความเชื่อมั่นว่าฝ่ายสัมพันธมิตรจะสามารถชนะสงครามได้หลังจากการเข้าสู่สงครามของสหรัฐ

**ฝรั่งเศส**
ฝรั่งเศสมีส่วนร่วมกับการรบในแนวรบด้านตะวันตก นับตั้งแต่สงครามลวง และยุทธการฝรั่งเศส หลังจากความพ่ายแพ้ต่อกองทัพเยอรมัน ดินแดนฝรั่งเศสถูกแบ่งออกเป็น "ฝรั่งเศสเขตยึดครอง" และ "วิชีฝรั่งเศส" ขณะที่รัฐบาลฝรั่งเศสลี้ภัยไปยังอังกฤษ และมีการก่อตั้งฝรั่งเศสเสรี ซึ่งมีส่วนร่วมในการปลดปล่อยฝรั่งเศสจนกระทั่งสงครามยุติ

**ประเทศสมาชิกรอง**

**โปแลนด์**
สงครามโลกครั้งที่สองในทวีปยุโรปเริ่มต้นขึ้นเมื่อการบุกครองโปแลนด์ ในขณะนั้น กองทัพโปแลนด์มีขนาดใหญ่เป็นอันดับที่สามของบรรดาประเทศในทวีปยุโรป รองจากสหภาพโซเวียตและสหราชอาณาจักร โปแลนด์ไม่เคยยอมจำนนอย่างเป็นทางการต่อนาซีเยอรมนี และทำสงครามต่อภายใต้คณะรัฐบาลพลัดถิ่นโปแลนด์
กองทัพบ้านเกิดซึ่งเป็นการเคลื่อนไหวใต้ดินที่ใหญ่ที่สุดในทวีปยุโรปนอกอาณาเขตของสหภาพโซเวียต และมีขบวนการเคลื่อนไหวใต้ดินอื่น ๆ ที่ได้ให้ข้อมูลข่าวกรองซึ่งเป็นประโยชน์ต่อการปฏิบัติการให้สำเร็จในสงครามระยะต่อมา และได้เปิดเผยการก่อาชญากรรมสงครามของนาซีเยอรมนีต่อฝ่ายสัมพันธมิตรตะวันตก นอกจากนี้ กองกำลังโปแลนด์ยังได้มีส่วนช่วยเหลือฝ่ายสัมพันธมิตรในแนวรบด้านตะวันตก แนวรบทะเลทราย และแนวรบด้านตะวันออกอีกด้วย

**เบลเยียม**

**เนเธอร์แลนด์**

**ลักเซมเบิร์ก**

**นอร์เวย์**

**เชโกสโลวาเกีย**

**กรีซ**

**ยูโกสลาเวีย**

**แคนาดา**

**ออสเตรเลีย**

**นิวซีแลนด์**

**แอฟริกาใต้**

**เม็กซิโก**

**คิวบา**

**สาธารณรัฐโดมินิกัน**

**บราซิล**

**กลุ่มออสโล**
กลุ่มออสโลเป็นการรวมตัวกันของกลุ่มประเทศที่เป็นกลางระหว่างสงครามโลกครั้งที่สอง ซึ่งในภายหลังได้เข้าร่วมกับฝ่ายสัมพันธมิตรในฐานะรัฐบาลพลัดถิ่น อันประกอบด้วย นอร์เวย์ เนเธอร์แลนด์ เบลเยี่ยมและลักเซมเบิร์ก 
ฟินแลนด์ถูกรุกรานโดยสหภาพโซเวียตเมื่อวันที่ 30 พฤศจิกายน ค.ศ. 1939 ในภายหลังฟินแลนด์และเดนมาร์กได้เข้าร่วมกับสนธิสัญญาต่อต้านองค์การคอมมิวนิสต์สากลร่วมกับฝ่ายอักษะ ส่วนสวีเดนยังคงดำรงตนเป็นกลางตลอดช่วงเวลาของสงคราม หลังจากสนธิสัญญาสงบศึกในกรุงมอสโกเมื่อปี ค.ศ. 1944 ฟินแลนด์ได้เข้าร่วมกับฝ่ายสัมพันธมิตรและหันมาต่อสู้กับเยอรมนีแทน และเกิดเป็นสงครามแลปแลนด์
ส่วนเดนมาร์กซึ่งถูกรุกรานโดยเยอรมนีเมื่อวันที่ 9 เมษายน ค.ศ. 1940 รัฐบาลเดนมาร์กไม่ได้ประกาศสงครามกับเยอรมนีและยอมจำนนในวันเดียวกัน เนื่องจากว่ารัฐบาลยังคงมีอำนาจในการจัดการกิจการภายในประเทศได้อยู่ เดนมาร์กไม่ได้มีการจัดตั้งรัฐบาลพลัดถิ่นขึ้นมา ชาวเดนมาร์กรบโดยอยู่ทั้งฝ่ายสัมพันธมิตรและฝ่ายอักษะ ไอซ์แลนด์ หมู่เกาะแฟโรและกรีนแลนด์ซึ่งถือว่าเป็นอาณานิคมของเดนมาร์ก ถูกยึดครองโดยฝ่ายสัมพันธมิตรตลอดช่วงเวลาส่วนใหญ่ของสงคราม กองทัพอังกฤษรุกรานเกาะไอซ์แลนด์ในวันที่ 10 พฤษภาคม ค.ศ. 1940 และใช้อำนวยความสะดวกให้กับนโยบายให้กู้-ยืม ส่วนกองกำลังจากสหรัฐอเมริกาได้ยึดครองเกาะกรีนแลนด์เมื่อวันที่ 9 เมษายน ค.ศ. 1941 หลังจากนั้นก็ได้ยึดครองเกาะไอซ์แลนด์ในวันที่ 7 กรกฎาคม ค.ศ. 1941 แม้ว่าจะคงดำรงตนเป็นกลางในสงครามก็ตาม ต่อมาไอซ์แลนด์ประกาศตนเป็นเอกราชจากเดนมาร์กในปี ค.ศ. 1944 แต่ไม่ได้ประกาศสงครามกับประเทศฝ่ายอักษะใด ๆ

**เครือจักรภพแห่งประชาชาติ**
ประเทศเหล่านี้ถูกดึงเข้าสู่สงครามหลังจากการประกาศสงครามของสหราชอาณาจักร ซึ่งประเทศเหล่านี้ประกอบด้วย ออสเตรเลีย แคนาดา นิวซีแลนด์และแอฟริกาใต้

**สหภาพรวมอเมริกา**
สมาชิกของสหภาพรวมอเมริกายังคงดำรงตนเป็นกลางในช่วงปี ค.ศ. 1939-1941 ได้สร้างสนธิสัญญาป้องกันร่วมกันในที่ประชุมรัฐมนตรีว่าการกระทรวงการต่างประเทศที่กรุงอาบานา ระหว่างวันที่ 21-30 กรกฎาคม ค.ศ. 1940 โดยมีตัวแทนประเทศ 21 ประเทศร่วมลงนาม อันประกอบด้วย- 22px โบลิเวีย- 25px บราซิล- Chile ชิลี - Colombia โคลัมเบีย- Costa Rica คอสตาริกา- Cuba คิวบา- Dominican Republic สาธารณรัฐโดมินิกัน- El Salvador เอลซัลวาดอร์- Guatemala กัวเตมาลา- Haiti เฮติ- Honduras ฮอนดูรัส- 25px เม็กซิโก- Nicaragua นิการากัว- Panama ปานามา- 25px สหรัฐ

**องค์การคอมมิวนิสต์สากล**
 แนวราษฎร- 22px แอลเบเนีย- 22px มาเลเซีย- 22px มองโกเลีย- 22px สหภาพสาธารณรัฐสังคมนิยมโซเวียต- 22px สาธารณรัฐประชาชนตูวา- 22px เวียดนาม - เวียดมินห์- 22px ยูโกสลาเวีย

**องค์การสหประชาชาติ**
หลังจากได้มีการลงนามในปฏิญญาสหประชาชาติเมื่อวันที่ 1 มกราคม ค.ศ. 1942 โดยมีตัวแทนจาก 27 ประเทศร่วมลงนาม ประกอบด้วย
ไฟล์:Naciones Unidas 3.jpg|thumb|180px|right|โปสเตอร์ช่วงสงครามของสหประชาชาติ ซึ่งได้ตีพิมพ์ขึ้นในปี ค.ศ. 1943- Australia ออสเตรเลีย- Belgium เบลเยี่ยม- Brazil บราซิล- Republic of China สาธารณรัฐจีน- 22px แคนาดา - Colombia โคลัมเบีย- Costa Rica คอสตาริกา- Cuba คิวบา- Czechoslovakia เชโกสโลวาเกีย- Dominican Republic สาธารณรัฐโดมินิกัน- El Salvador เอลซัลวาดอร์- 22px กรีซ- Guatemala กัวเตมาลา- Haiti เฮติ- Honduras ฮอนดูรัส- 22px อินเดีย- Luxembourg ลักเซมเบิร์ก- Mexico เม็กซิโก- Netherlands เนเธอร์แลนด์- New Zealand นิวซีแลนด์- Nicaragua นิการากัว- Norway นอร์เวย์- Panama ปานามา- Peru เปรู- Philippines ฟิลิปปินส์- Poland โปแลนด์- 22px แอฟริกาใต้- United Kingdom สหราชอาณาจักร- Flag of the Soviet Union 1923.svg สหภาพสาธารณรัฐสังคมนิยมโซเวียต- United States สหรัฐ- border ยูโกสลาเวีย
ส่วนประเทศที่ลงนามในภายหลังได้แก่- 1919 เครือจักรภพฟิลิปปินส์ (ค.ศ. 1942) - 25px เอธิโอเปีย (ค.ศ. 1942)- 1924 อิรัก (ค.ศ. 1943)- 1925 อิหร่าน (ค.ศ. 1943)- 25px บราซิล (ค.ศ. 1943)- 25px โบลิเวีย (ค.ศ. 1943)- 25px ไลบีเรีย (ค.ศ. 1944)- France ฝรั่งเศส (ค.ศ. 1944)- 25px เปรู (ค.ศ. 1945)- 25px ชิลี (ค.ศ. 1945)- 25px ปารากวัย (ค.ศ. 1945)- 25px เวเนซุเอลา (ค.ศ. 1945)- 25px อุรุกวัย (ค.ศ. 1945)- 25px ตุรกี (ค.ศ. 1945)- 25px อียิปต์ (ค.ศ. 1945)- Saudi_Arabia_Flag_Variant_(1938).svg ซาอุดีอาระเบีย (ค.ศ. 1945)- 25px เลบานอน (ค.ศ. 1945)- Syria-flag_1932-58_1961-63.svg ซีเรีย (ค.ศ. 1945)

**การยอมแพ้ส่วนน้อย**

**ดูเพิ่ม**
 ผู้นำฝ่ายสัมพันธมิตรระหว่างสงครามโลกครั้งที่สอง

**อ้างอิง**

**แหล่งข้อมูลอื่น**
  พันธมิตรที่เปลี่ยนแปลงบนเวทีโลก-  การประชุมแอตแลนติก มติแห่งวันที่ 24 กันยายน 1941 date=2006-08-31 
- 2
หมวดหมู่:การเมืองในสงครามโลกครั้งที่สอง
หมวดหมู่:สงครามโลกครั้งที่สอง
หมวดหมู่:พันธมิตรทางการทหาร
หมวดหมู่:พันธมิตรทางการทหารเกี่ยวข้องกับสหราชอาณาจักร
หมวดหมู่:พันธมิตรทางการทหารเกี่ยวข้องกับสหรัฐ
หมวดหมู่:พันธมิตรทางการทหารเกี่ยวข้องกับสหภาพโซเวียต
หมวดหมู่:พันธมิตรทางการทหารเกี่ยวข้องกับจีน
หมวดหมู่:พันธมิตรทางการทหารเกี่ยวข้องกับฝรั่งเศส